23/06/2022 | Administración LocalMunicipal
Sada
Secretaría
Bases reguladoras de subvencións dirixidas ás entidades deportivas exercicio 2022

Dentro do labor do fomento e apoio ás iniciativas das entidades sen ánimo de lucro que ten atribuído o Concello de Sada, convócanse as presentes axudas na área de Educación e Deporte para o exercicio 2022 O Concello de Sada quere, pola presente convocatoria, dar apoio ás entidades deportivas e contribuír para que acaden os obxectivos que lles son propios, fomentar a participación da cidadanía en cada ámbito de actuación, contribuíndo, deste xeito, a impulsar a igualdade e a democratización da sociedade, estas subvencións están recollidas dentro do Plan Estratéxico de subvencións 2020-2022, aprobadas en sesión plenaria celebrada o pasado 25 de xuño de 2020, e publicadas no BOP nº 98 do día 1 xullo de 2020. En canto ás subvencións ás entidades deportivas, a presente convocatoria márcase obxectivos de carácter xeral como a mellora da xestión e organización de actividades deportivas mediante a concesión de subvencións. Son prioritarias nesta convocatoria as accións tendentes a impulsar o desenvolvemento das citadas actividades federadas, fomento do deporte de base, fomento do deporte escolar, deporte inclusivo e paliar os efectos do COVID-19 no deporte. As subvencións ás entidades deportivas irán destinadas a gasto corrente en actividades deportivas. Destinaranse 63.500€ ás subvencións para actividades deportivas con cargo á aplicación orzamentaria 341.48000 Lei 7/1985, do 2 de abril, reguladora das bases de réxime local. Lei 5/1997, do 22 de xullo de administración local de Galicia. Real D. L. 2/2004, do 5 de marzo, polo que se aproba o texto refundido da lei reguladora das facendas locais. Lei 38/2003, do 17 de novembro, xeral de subvencións e Real decreto 887/2006, do 21 de xullo, polo que se aproba o seu regulamento. Lei 9/2007, do 13 de xuño, de subvencións de Galicia e o Decreto 11/2009, do 8 de xaneiro, polo que se aproba o seu regulamento. Bases de execución do orzamento para o ano 2022 Poderán optar aos programas contidos na presente convocatoria as entidades que cumpran os seguintes requisitos: - Estar legalmente constituídas e coa documentación actualizada. - Estar inscritas no Rexistro de Asociacións do Concello de Sada e coa documentación actualizada. - Carecer de fins de lucro. - Desenvolver as súas actividades no ámbito territorial do municipio de Sada ou sobre temas de interese para o Concello. - Non estar incursa en ningunha das circunstancias previstas no artigo 13 da Lei 38/2003, Xeral de subvencións nin dos supostos de incapacidade ou incompatibilidade para a percepción de axudas ou subvencións públicas. - Estar ao día nas súas obrigas tributarias coa Axencia Tributaria, coa Seguridade Social e co Concello, e nas súas obrigas legais co persoal que preste servizos para as entidades solicitantes. - A concesión das subvencións realizarase en réxime de concorrencia competitiva. - As entidades beneficiarias das subvencións quedan obrigadas a facer constar a colaboración e patrocinio prestado polo Concello de Sada en toda a información (impresa, informática e audiovisual) que se faga das actividades ou investimentos subvencionados e na súa páxina web. - Con carácter xeral a subvención solicitada nunca superará o 100 % do orzamento estimativo de gastos presentados e posteriormente xustificados. - Co fin de garantir un axeitado control da aplicación dos fondos, o pagamento deberá quedar acreditado documentalmente mediante a utilización dalgún dos medios previstos na base 8.4 As solicitudes, dirixidas ao Sr. Alcalde e asinadas polo representante da entidade, formularanse no modelo que figura como anexo desta convocatoria e presentaranse no Rexistro electrónico do Concello ou por calquera dos outros rexistros e oficinas aos que se refire o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Achegarase á solicitude a seguinte documentación: 5.1.- Documentación xeral da entidade. - Fotocopia da tarxeta do CIF da entidade e do NIF do representante. - Certificado expedido polo Secretario/a da Asociación, acreditativo do acordo adoptado polo órgano de Goberno, polo cal se decide solicitar a subvención. - Declaración responsable do/a representante da entidade de estar ao corrente das súas obrigas coa Administración do Estado, coa Comunidade Autónoma, coa Seguridade Social e co Concello, co compromiso de presentar os correspondentes certificados en caso de ser beneficiaria de subvención e nas súas obrigas legais co persoal que preste servizos para as entidades solicitantes, o cal non terá ningunha clase de vínculo nin relación laboral co Concello de Sada. - Declaración responsable do representante de que a entidade non está incursa en ningunha das circunstancias previstas no artigo 13 da Lei 38/2003, Xeral de Subvencións, ni dos supostos de incompatibilidade ou incapacidade para a percepción de axudas ou subvencións públicas e de aceptación das bases da convocatoria.5.2.- Documentación específica da subvención en función da tipoloxía da entidade.1 Memoria subscrita polo representante da entidade explicativa das actividades propostas para as que se solicita a subvención, detallando: - Descrición da actividade obxecto da subvención. - Orzamento total, debidamente detallado, dos gastos das actividades propostas e previsión de ingresos para o seu financiamento. - Incidencia no fomento do deporte feminino. - Incidencia no fomento do deporte en colectivos en risco de exclusión social e promoción do deporte adaptado. - Importe da subvención solicitada e declaración doutras subvencións solicitadas para a mesma finalidade. - Certificación expedida pola Federación respectiva, na que se especifique: *Número de licencias en activo, por categorías, durante a tempada 2021-22 *Equipos en categorías inferiores. - Calendario da competición dos equipos da entidade durante a tempada 2021-22 5.3.- Documentación xustificativa da subvención. No caso de que as actuacións solicitadas estean executadas, será posible a presentación xunto coa solicitude da documentación xustificativa relacionada no apartado 8 das bases. Sen prexuízo da subvención outorgada finalmente, o importe xustificado deberá ser o solicitado. O defecto, erro ou ausencia na presentación da documentación á que se refire esta base 5 deberase solucionar no prazo de dez días dende a recepción do requirimento.6.1.- Presentaranse no Rexistro electrónico do Concello ou por calquera dos outros rexistros e oficinas aos que se refire o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas.6.2.- O prazo de presentación de solicitudes comezará ao día seguinte á publicación do extracto da convocatoria no Boletín Oficial da Provincia e terá unha duración máxima de dez días. A concesión das subvencións realizarase, en réxime de concorrencia competitiva, por resolución da Xunta de Goberno Local. A Comisión Avaliadora previo informe do Servizo de Deportes puntuará as solicitudes presentadas que serán recollidas nun acta, e levará a proposta obtida ao Alcalde para ditar resolución, que incluirá as puntuacións outorgadas, as actividades subvencionadas e o importe económico da subvención concedida a cada entidade. A comisión avaliadora estará composta polos seguintes membros: Presidente: alcalde ou concelleiro/a en quen delegue. Vogais: un concelleiro/a e dous/dúas traballadores/as municipais nomeados polo alcalde. Na comisión actuará como secretario/a, o secretario/a da corporación ou funcionario/a en quen delegue.7.1- Valoración das solicitudes. A selección das peticións e o importe das subvencións determinarase despois da consideración das actividades e investimentos que se van realizar, de acordo cos seguintes criterios e baremos, ata un total máximo de 100 puntos: 1.- Número de licencias (Máximo de 30 puntos)*. Ata 20 licenzas 2 puntos De 21 a 40 licenzas 4 puntos De 41 a 60 licenzas 10 puntos De 61 a 80 licenzas 15 puntos De 81 a 120 licenzas 20 puntos De 121 a 200 licenzas 25 puntos Mais de 201 licenzas 30 puntos * Non se terán en conta as licenzas de día nin de bautismos. Incluiranse no cómputo as licenzas dos técnicos deportivos e adestradores. Acreditarase mediante certificado da federación correspondente relativo á tempada 21/22 2.- Grao de implantación do Deporte Feminino en dita entidade deportiva (Máximo 5 puntos). Outorgarase a máxima puntuación á solicitude que presente maior porcentaxe licencias femininas sobre o total e en proporción ao resto de solicitudes. Acreditarase mediante certificado da federación correspondente relativo á tempada 21/22 3.- Deporte Inclusivo: Participación de persoas con discapacidade no programa deportivo da entidade. (Máximo 5 puntos). - Entidade con un proxecto de inclusión de persoas con discapacidade nas súas actividades, establecido nos seus estatutos.3 puntos. Acreditarase mediante a presentación dos estatutos - Entidade que conte entre as súas licencias federativas ao menos, un 10% de persoas con diversidade funcional 2 puntos. Acreditarase mediante certificado da federación correspondente relativo á tempada 21/22 4.- Masa social non deportista, valorar positivamente a interacción coa sociedade das entidades concorrentes. Asentamento no Concello de Sada (número de anos con actividade fundamental desenvolta no termo municipal. (Máximo 15 puntos) Antigüidade do Club: Comprobarase polo Concello no rexistro de asociacións e clubs municipais. Ata 5 anos 2 puntos De 6 a 10 anos 5 puntos De 11 a 15 anos 10 puntos Mais de 16 anos: 15 puntos Masa social non deportista: Acreditarase mediante certificación do secretario da entidade da relación actualizada de socios. Menos de 10 socios 1 punto De 11 a 20 socios: 2 puntos De 21 a 40 socios 4 puntos De 41 a 60 socios 6 puntos De 61 a 80 socios 8 puntos De 81 a 120 socios 10 puntos De 121 a 200 socios 12 puntos Mais de 201 socios 15 puntos 5.- Adecuación das actuacións ao interese municipal (máximo 15 puntos): Valorarase o interese para o sistema deportivo e social, en función dos fins e necesidades que o Concello de Sada considera para o mesmo, e tendo en conta a interacción da entidade solicitante, e o impacto sobre a xestión do mesmo. A estes efectos considéranse as actuacións previstas na memoria. (Máximo 15 puntos) Deporte como medio educativo para a formación integral 5 puntos Deporte 3ª idade 4 puntos Deporte competición 6 punto 6.- Colaboración co Concello e a Concellería de Educación e Deporte en actividades deportivas desenvoltas por estes. (Máximo 10 puntos). Ó Club ou entidade que mais eventos deportivos organice en colaboración co Concello outorgaránselle os 10 puntos. Ós demais outorgáranse de maneira proporcional. A comprobación levarase a cabo de oficio pola administración.7.- Participación da entidade en competicións ou ligas (Máximo 20 puntos). Deberá presentarse certificación das federacións competentes da participación do clube nas ligas e categorías para a tempada 21/22. Competicións, campionatos ou ligas provinciais: 2 puntos. Competicións, campionatos interprovinciais ou ligas autonómicas: 3 puntos. Competicións, campionatos e ligas interautonómicas ou nacionais: 5 puntos. Competicións, campionatos ou ligas internacionais: 10 puntos. (art.18 de la Ley do Deporte, que deberán ser: locais, provinciais, interprovinciais, autonómicas). A puntuación será acumulativa, de tal forma que si a actividade proposta participa en todas as competicións obterá a máxima puntuación (20 puntos). 7.2.- Resolución e notificación. A resolución de concesión deberá notificarse expresamente a todos os solicitantes de forma fidedigna, no lugar e polo medio que estes fagan constar para ese efecto na solicitude, tendo en conta o establecido a estes efectos no artigo 41 da Lei 39/2015, de 1 de outubro, do Procedemento Administrativo Común das Administracións Públicas. O acto de resolución da subvención esgota a vía administrativa. De acordo cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, contra dita resolución poderá interporse recurso potestativo de reposición ante a Xunta de Goberno deste Concello, no prazo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de A Coruña, no prazo de dous meses a contar desde o día seguinte ao da recepción da notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa.7.3.- Reformulación de solicitudes. Unha vez notificada a resolución de concesión, a reformulación de solicitudes á que se refire o artigo 27 da Lei xeral de subvencións e o artigo 61 do seu regulamento de desenvolvemento, será automática, de tal modo que se o importe da subvención outorgada é inferior ao solicitado polo beneficiario ou beneficiaria, o presuposto subvencionado que debe ser obxecto de xustificación posterior reducirase proporcionalmente.7.4.- Modificación de concepto. Unha vez notificada a resolución de concesión, despois de solicitude razoada do beneficiario da subvención, poderá autorizarse a reformulación da solicitude inicial, mediante o cambio dos obxectivos ou conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Xunta de Goberno Local, despois da proposta previa da Comisión Avaliadora.8.1.- Prazo de xustificación O prazo para a xustificación das subvencións finalizará 15 días hábiles despois da notificación da resolución sobre a concesión da mesma, se ben antes de finalizar o prazo, poderá ampliarse por solicitude do interesado ou interesada ou por proposta razoada da unidade xestora, ate un máximo de outros 15 días hábiles mais. Se non se presenta a xustificación dentro de prazo (inicial ou prorrogado), será requirido ao beneficiario para a súa presentación (art.70 do Regulamento de subvencións). A falta de presentación no prazo de 15 días dende o requirimento, dará lugar a que por resolución da Alcaldía se inicie expediente de anulación do correspondente compromiso. A resolución final notificaráselle á entidade e á Intervención municipal para o seu reflexo contable. Con carácter voluntario será posible a presentación da documentación xustificativa da subvención acompañando a solicitude.8.2.- Pagamento. Á vista da documentación xustificativa presentada e despois dos informes da Sección de Deportes e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase ao pagamento da subvención. Para o cobro da subvención as entidades deberán achegar acreditación do cumprimento das obrigas tributarias coa Administración do Estado, coa Comunidade Autónoma e coa Seguridade Social, mediante certificado expedido polos órganos competentes das ditas administracións.8.3.- Consideracións xerais Os gastos xustificados deberán axustarse aos conceptos aprobados no presuposto inicial, e con carácter xeral non se admitirán como xustificantes facturas de bebidas alcohólicas, tabaco ou calquera outro produto considerado lesivo para a saúde. O presuposto subvencionado a xustificar será o importe total da subvención concedida. No caso de ter outras subvencións ou ingresos propios para o mesmo obxecto que, en concorrencia coa subvención do Concello, teñan un importe superior á cantidade resultante do cálculo anterior, o presuposto subvencionado a xustificar será a suma das subvencións e ingresos. O gasto xustificado documentalmente deberá acadar polo menos, o importe do presuposto subvencionado.8.3.1.- Considerase gasto realizado aquel que foi efectivamente pagado con anterioridade ao remate do período de xustificación determinado pola normativa reguladora da subvención.8.3.2.- O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario.8.3.3.- Toda alteración das condicións tidas en conta para a concesión da subvención, e, en todo caso, a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.8.3.4.- As entidades beneficiarias das subvencións municipais deben utilizar, formas de pago a terceiros previstas no apartado 8.4 das presentes bases.8.3.5.- O beneficiario/a deberá someterse aos procedementos de control ou auditoría que se realicen pola intervención municipal, polos seus propios medios ou a través de empresas colaboradoras, e tamén, na condición de contratante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. E como resultado dos ditos procedementos, poderá esixirse responsabilidade administrativa, consonte ao previsto na Lei 38/2003, xeral de subvencións, e de ser o caso, responsabilidade penal, de conformidade co Código Penal.8.4- Gastos subvencionables. Consideraranse gastos subvencionables, aqueles que de maneira indubidable respondan á natureza da actividade subvencionada, non teñan carácter de investimentos e se realicen no exercicio 2022, coas particularidades que se sinalan. En particular, admítense os seguintes: Os gastos derivados da organización e realización das actividades subvencionadas; o material funxible non inventariable relacionado directamente coas actividades subvencionadas. Seguros de responsabilidade civil e accidentes, cos pertinentes certificados e facturas. Retribucións a persoal técnico e dos monitores e monitoras que teñan relación laboral ou de arrendamento e servizos coa entidade, acreditaranse mediante facturas ou nóminas, só se admitirá minuta cando reflicta a correspondente retención do IRPF, e a repercusión do IVE. Os gastos correspondentes a monitores e monitoras que colaboren coa entidade ou asociación impartindo algunha actividade, curso, etc, dereitos de arbitraxe, conferenciantes, poderán xustificarse presentando un recibo ou minuta que contará cos seguintes datos: - Nome, CIF e enderezo da entidade. - Nome e apelidos do monitor, ou seu NIF e enderezo. - A cantidade que recibe e correspondente retención de IRPF. - O concepto polo que se paga (actividade, curso, etc.). - Datas nas que se impartiu a actividade, curso. - Lugar e data da emisión do recibo. - Sinatura do monitor/monitora ou voluntario/voluntaria. Xunto con esta documentación acompañarase: * Certificado do secretario/a da entidade declarando que o perceptor ou perceptora é unha persoa allea á mesma. * Declaración xurada do perceptor/a conforme a cantidade recibida é en concepto de gratificación pola súa colaboración e que se cumpren os requisitos fiscais e de seguridade social na realización da actividade. Gastos de mantemento (aluguer, luz, auga, teléfono, consumibles, oficina). Gastos federativos (inscricións, licenzas e mutualidade), co correspondente certificado federativo. En este concepto serán subvencionables os gastos correspondentes á tempada 2021-2022 independentemente de ter sido aboados no exercicio 2021 Arbitraxes en competicións oficiais, con certificados ou facturas da federación. Gastos de recoñecemento previo, atención médica e fisioterapia Avituallamentos Combustible (unicamente para desprazamentos vinculados directamente coa actividade: traslado a competicións, traslado a adestramentos). Transporte (unicamente para desprazamentos vinculados directamente coa actividade: traslado a competicións), por medio de facturas, acompañados do calendario oficial de competicións. Factura correspondente ao medio empregado. Aloxamento (unicamente para desprazamentos vinculados directamente coa actividade: traslado a competicións) Manutención (unicamente para desprazamentos vinculados directamente coa actividade: traslado a competicións) Dietas (unicamente para desprazamentos vinculados directamente coa actividade: traslado a competicións) * Os gastos derivados de Combustible, Transporte, Aloxamento, Manutención e Dietas, terán que vir soportado por un recibín e unha declaración onde diga a onde foi e por que motivo. (Anexo). Estes conceptos se pagarán co arreglo ao máximo establecido no RD 462/2002. Produtos farmacéuticos Imprenta e serigrafías Publicidade Trofeos Material deportivo funxible non inventariable (balóns, redes, raquetas, esterillas, etc) Roupa deportiva Reparacións e mantemento de instalacións ou equipamento vinculado á actividade deportiva 8.5.- Documentación xustificativa necesaria para recibir a achega do Concello. A achega municipal aboaráselle á Entidade Beneficiaria unha vez que presente axeitadamente a seguinte documentación: A.- Memoria de actuación, subscrita polo representante legal da ENTIDADE BENEFICIARIA, xustificativa do cumprimento das condicións impostas nesta convocatoria coa indicación das actividades realizadas, dos beneficiarios e dos resultados obtidos. B.- Relación clasificada dos gastos realizados, asinada polo/pola secretario/secretaria da entidade, co visto e prace do seu/súa presidente/a e con identificación dos/das acredores/as (nome da empresa e CIF ou, de ser o caso, nome, apelidos completos e NIF), dos conceptos de gasto (finalidade, nº de factura ou documento equivalente, importe e data de emisión), e data de pagamento. Para cada gasto xustificado deberá quedar claramente descrito no campo de concepto a actividade específica para o que foi destinado. C.- Xustificantes do gasto: achegaranse os orixinais ou copias das facturas e demais xustificantes de gasto incluídos na relación clasificada. Ditos documentos deberán estar emitidos a nome do beneficiario/a da axuda e cumprir cos requisitos previstos na normativa de aplicación. No caso de nóminas deberán presentarse a nómina xunto co documento de cotización á Seguridade Social. As facturas ou documentos análogos achegados, xustificativos dos gastos realizados obxecto da subvención, deberán corresponder ao exercicio 2022, coas particularidades sinaladas no apartado 8.4 en relación cos gastos federativos D.- Xustificantes de pagamento: As facturas ou documentos xustificativos que se presenten deben estar pagados. Para acreditar o pagamento debe achegarse a seguinte documentación xustificativa en función da forma de pagamento que se utilice das admitidas para os efectos da xustificación do presente convenio: Pagamento por transferencia: Resgardo da entidade financeira da orde de transferencia realizada. Pagamento por domiciliación bancaria: Resgardo da entidade financeira do débito na conta da entidade beneficiaria. Pagamento por cheque: - Copia do cheque emitido a nome do provedor ou provedora. - Extracto da conta corrente de titularidade do beneficiario ou beneficiaria onde figure o cargo do cheque. No caso de que no cargo non figure o número de cheque requirirase informe da entidade financieira na que conste o número do cheque e data de cargo na conta de titularidade da entidade beneficiaria. Pagamento en metálico: Factura acompañada do tícket de compra asinada e selada polo provedor ou provedora ou alternativamente documento recibín do provedor ou provedora no que se faga constar a identificación da factura e o seu importe. No caso de nóminas: - Xustificación de pagamento da nómina a través de calquera das formas reguladas nos apartados anteriores. - Xustificación do pagamento das cotizacións á Seguridade Social. - Xustificación do pagamento das retencións por IRPF: No caso de que entre a documentación xustificativa se presenten nóminas ou facturas nas que se practicase retención por IRPF deberá presentarse modelo 110 selado pola AEAT ou entidade financeira e declaración responsable de que entre as retencións declaradas no devandito modelo encóntranse as retencións polas nóminas ou facturas presentadas. Calquera outra forma de xustificar o pagamento distinta ás relacionadas deberá ser obxecto de informe pola intervención municipal para os efectos de determinar se queda suficientemente acreditado o pagamento do gasto xustificado para os efectos da súa admisión. E.- Declaración doutros ingresos ou subvencións obtidas doutras Administracións públicas ou entidades privadas para o mesmo obxecto, con indicación do seu importe ou procedencia, ou, pola contra, declaración de non ter outras subvencións públicas ou privadas para o mesmo obxecto. No caso de concorrencia de subvencións públicas que se atopen xustificadas, poderá achegarse certificación da Administración concedinte, na que se detallen os conceptos subvencionados e os importes xustificados e período ao que se refiren os gastos. F.- Acreditación do cumprimento das obrigas tributarias coa Administración do Estado, coa Comunidade Autónoma e coa Seguridade Social, mediante certificado expedido polos órganos competentes de ditas administracións. G.- Certificación da conta bancaria, segundo o modelo que achegue a entidade bancaria emisora do certificado. H.- Acreditación gráfica do cumprimento da obriga de facer constar a colaboración do Concello en toda a información (impresa, informática ou audiovisual) que se teña feito das actividades ou investimentos subvencionados.8.6.- Tramitación da xustificación Á vista da documentación xustificativa presentada e despois dos informes da Sección de Deportes e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase ao pagamento da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. O aboamento da subvención materializarase mediante ingreso na conta sinalada pola entidade. Será de aplicación o réxime sancionador previsto na Lei 38/2003, xeral de subvencións, coas especificacións indicadas na súa disposición adicional décimo cuarta. DILIXENCIA.- Para facer constar que a presente convocatoria foi aprobada pola Xunta de Goberno Local de data 16/06/2022. A secretaria.- Breogan Hodor Mangada, 20/06/2022 O alcalde, Oscar Benito Portela Fernández DATOS DO/DA REPRESENTANTE Sr. ALCALDE-PRESIDENTE DO CONCELLO DE SADA. Nome:. Apelidos:. CIF/NIF.:. Lugar:. País:. Datas:. Motivo:. Recibín: Sada,. de. de. O/A INTERESADO/A PRESIDENTE/A SECRETARIO/A Nome e DNI Xustificantes que se achegan: Billetes orixinais Factura hotel / restaurante Importe peaxes / aparcamento Outros * É obrigatorio para a súa xustificación a presentación dos xustificantes orixinais. En no caso de viaxes ao estranxeiro, achegaranse o documento bancario do cambio oficial, de ser o caso. SR. ALCALDE-PRESIDENTE DO CONCELLO DE SADA.